Proizvodi i usluge u 2012. godini

1. Nadzor subvencija za 2005., 2006., 2007., 2008. i 2009. godinu dodijeljenih u sklopu Programa za javno zdravlje (PHP) 2003. – 2008.; uspješno zaključivanje pregovora o subvencijama u sklopu poziva za dostavu prijedloga iz 2009. g., uključujući projekte, za kongrese, operativne subvencije, zajedničke akcije; upravljanje pozivom na dostavu prijedloga za 2011. godinu; te subvencijama i dodijeljenim ugovorima u sklopu poziva za dostavu prijedloga iz 2008. g. te ponuda u sklopu Programa za potrošače (CP) 2007. – 2013.; projektima dodijeljenima u sklopu poziva za ponude iz 2007., 2008. i 2009. godine za Mjere za izobrazbu o sigurnosti hrane. 2. Radni program PHP-a — Poziv za dostavu prijedloga za 2012. g. objavljen je 8. prosinca 2011. g. i zaključen 9. ožujka 2012. g. Objavljen je u Službenom listu EU-a (2) te na internetskim stranicama EAHC (3) i Europa. — Prijedlozi projekata: 16 od 84 evaluacija prijedloga projekata (19,5 %) preporučeno je za ukupno 13 312 116 eura sredstava EU-a za sufinanciranje. — Prijedlozi kongresa: 7 od 41 prijedloga za kongrese (17 %) preporučeno je za financiranje u iznosu od ukupno 599 097 eura. — Prijedlozi za operativne subvencije: 19 od 40 prijedloga za operativne subvencije (47,5 %) preporučeno je za ukupno 4 330 590 eura sredstava EU-a za sufinanciranje. — Zajedničke aktivnosti: svih pet prijedloga za zajedničke aktivnosti preporučeno je za sufinanciranje EU-a u iznosu od 8 941 660 eura. — Na rezervnoj su listi pet projekata, dva prijedloga za kongrese i dva prijedloga za operativne subvencije. Oni mogu računati na sufinanciranje EU-a u iznosu od, redom, 4 540 962 eura, 90 000 eura i 273 754 eura. — Tri poziva za ponude, uključujući jedan okvirni ugovor o sigurnosti zdravlja, jedan dogovoreni postupak te 10 zahtjeva za usluge objavljeni su 2012. godine. — Budući da je većina ugovora zaključena u drugoj polovici 2012. godine, rad na njima započeo je krajem godine. EAHC je ugostio početni sastanak za svaki ugovor i pomno je nadzirao provedbu u suradnji s GU SANCO. 3. Radni program CP-a — U 2012. godini, u sklopu Programa za potrošače, Agencija je pokrenula sedam poziva za dostavu prijedloga. — Agencija je sufinancirala 64 subvencije, čime je službenicima za provedbu iz nekoliko država članica pružena prilika da podijele iskustva i znanja o provedbi Direktive 2001/95/EZ o općoj sigurnosti proizvoda te Uredbi (EZ) br. 2006/2004 o suradnji na zaštiti potrošača. — U okviru poziva GPSD, EAHC je sufinancirao projekt za razmjenu i provedbu najboljih praksi između država članica, time poboljšavajući prekograničnu suradnju i povećavajući sigurnost potrošačkih proizvoda. Glavni je cilj povećati sigurnost potrošačkih proizvoda unutar sljedeće skupine proizvoda: proizvodi za dječju njegu, nanotehnologija i kozmetika, konopi i uzice, ljestve i detektori ugljičnog monoksida i dima. — U vezi sa zajedničkim aktivnostima CPC-a, EAHC je sufinancirao dva projekta. Prvi će provoditi aktivnosti za razvoj zajedničkog razumijevanja zakona online trgovanja. Druga zajednička aktivnost CPC-a razvijat će aktivnosti usredotočene na „nepravedne uvjete potrošačkih ugovora”. — U 2012. godini Agencija je potpisala posebne subvencije s udruženjem Bureau Européen des Unions de Consommateurs (BEUC) i Europskim udruženjem za koordinaciju zastupanja potrošača u standardizaciji (ANEC). — Sufinanciranje BEUC-a pridonijet će daljnjem promoviranju interesa europskih potrošača kao kupaca ili korisnika dobara i usluga u postupcima politika EU-a. — Financijska potpora dodijeljena ANEC-u osigurava zastupanje i obranu interesa potrošača u postupcima standardizacije i certifikacije. — Praktični problemi potrošača poput kvalitete proizvoda ili usluge, kasne dostave proizvoda izvana ili nepravednih uvjeta ugovora, neki su od problema s kojima se ECC svakodnevno bavi u 29 zemalja. U 2012. godini ECC-Net imao je više od 72 000 kontakata s potrošačima koji su doživjeli neki prekogranični problem. Ukupno, ECC-Net pomogao je potrošačima u nekih 416 000 slučajeva od svojeg osnutka 2005. godine. EAHC je 2012. godine objavio poziv za dostavu prijedloga u vezi s financijskim doprinosima ECC-ima za njihove aktivnosti u 2013. g. te je zaključeno 29 sporazuma o subvenciji. — U okviru Programa za potrošače u 2012. godini Agencija je objavila dva poziva za ponude te 11 zahtjeva za posebne usluge. — Dolceta je online obrazovni alat razvijen u kontekstu Programa za potrošače EU-a. Agencija je objavila dva zahtjeva za usluge u 2012. godini, jedan s ciljem promoviranja novih internetskih stranica i obogaćivanja njihova sadržaja te drugi s ciljem održavanja i posluživanja postojećih stranica te osiguravanja njihova održavanja, kao i posluživanja i moderiranja novih internetskih stranica za sljedeću godinu. — Tijekom 2012. godine razvijena je nova interaktivna platforma za srednjoškolske učitelje kojom su zamijenjene postojeće internetske stranice Dolceta. Interaktivnu se platformu j pokrenulo slijedeći analizu potreba učitelja u smislu sadržaja, svojstava, brendiranja i dizajna. Pokretanje internetskih stranica očekuje se u ožujku 2013. godine. — Tijekom 2012. godine EAHC je potpisao tri posebna ugovora za provedbu okvirnih ugovora studija potrošačkoga tržišta. Prvi ugovor želi analizirati radi li tržište goriva za vozila u korist potrošača i mogu li potrošači donijeti informirane odluke o kupnji. Drugi će istražiti do koje su mjere potvrde dobrovoljnih certifikacije i programa samodeklariranja prisutni na prehrambenim proizvodima usklađeni s primjenjivim zakonodavstvom. Treće tržišno istraživanje želi pružiti podatke o trenutačnom stanju stvari u vezi postojanja eko-potvrda na jedinstvenom tržištu neprehrambenih proizvoda. — S ciljem razvijanja podataka kako bi se Komisiji pomoglo u boljem razumijevanju, nadzoru i uzimanju u obzir interesa potrošača na unutarnjem tržištu, Agencija je potpisala ugovor o provedbi istraživanja tržišta praćenjem 52 potrošačka tržišta u 27 država članica, Hrvatskoj, Norveškoj i Islandu. Rezultati ovih istraživanja bit će analizirani te će se ustanoviti preporuke za politike kako bi se ispravili uočeni nedostaci u vezi s funkcioniranjem jedinstvenog tržišta ili sposobnošću potrošača da donose informirane odluke. — U 2012. godini EAHC je nadgledao provedbu višestrukog okvirnog ugovora za otvaranje natječaja za dobavu bihevioralnih ekonomskih studija EAHC-u, GU SANCO-u i drugim službama Komisije (GU JUST i GU CLIMA). — Detaljnije govoreći, EAHC je objavio tri zahtjeva za ugovaranje takvih studija za sljedeća područja: naknade za multilateralne razmjene za kreditne kartice; online kockanje i prikladne mjere za zaštitu potrošača od kockarskih usluga i online održivi informativni prikazi o ponašanju pri pametnoj kupnji u trenutku kupnje (Eco-Search). — EAHC je radio na pripremi novog projekta za jačanje kapaciteta za udruženja potrošača. EAHC je objavio otvoreni poziv za sklapanje okvirnog ugovora za provedbu aktivnosti izobrazbe, uključujući višejezično e-učenje i razvoj internetskih platformi; u kolovozu je ugovorena studija za procjenu potreba izobrazbe organizacija potrošača u Europi. Njezini konačni rezultati bit će potpora novome projektu. 4. Radni program BTSF-a — EAHC je sada odgovorna za provedbu gotovo svih aktivnosti BTSF-a, osim izobrazbe o genetski modificiranim organizmima kojom još upravlja GU SANCO. Usprkos širenju niza ponuđenih tečajeva, EAHC je uspio prijeći granicu od 85 % zadovoljstva sudionika godinu prije nego što je bilo planirano. Osim toga, nedavna privremena evaluacija BTSF-a pokazuje da više od 96 % sudionika smatra da je znanje dobiveno na izobrazbi korisno za njihov svakodnevni rad. — U 2012. godini oko 6 300 sudionika, većinom službenika država članica, prošlo je preko 156 radionica i misija izobrazbe. Većina programa odnosila se na EU. Ostali su bili za treće zemlje, a izobrazba je ciljala na predstavnike regija u svijetu u kojima su se održavala događanja. — Važan razvitak u 2012. godini bilo je širenje mandata (4) EAHC-a kako bi mogao upotrebljavati sredstva iz linijskih proračuna GU TRADE i GU DEVCO za aktivnosti BTSF-a, osim onih predviđenih zakonskom osnovom (5) BTSF-a. To je dovelo do objave prvog poziva za ponude za novi program kojim će upravljati EAHC, a kojemu je cilj omogućiti zemljama izvan EU-a djelotvornije sudjelovanje u međunarodnim tijela za uspostavu standarda (ISSB).